በመላው አለም የሚገኙ የኢትዮጵያ ድፕሎማቶች በአዲስ አበባ ሊሰበሰቡ ነው
አዲስ አበባ፤ ነሐሴ 27/2005 (ዋኢማ) – በመላው አለም የሚገኙ የኢትዮጵያ አምባሳደሮች፣ቆንስል ጀነራሎችና የውጭ ጉዳይ ሚኒስቴር  ከፍተኛ የስራ ሀላፊዎች የሚሳተፉበት ስብሰባ በአዲስ አበባ ይካሄዳል፡፡ስብሰባው ከፊታችን ሰኞ እስከ አርብ ድረስ እንደሚከናወን ነው ሚኒስቴሩ ለኢሬቴድ በላከው መግለጫ ያመለከተው፡፡በስብሰባው የሚነሱ ዋና ዋና ጉዳዮች የሀገሪቱ የሀገሪቱ የውጭ ግንኙነት እንቅስቃሴ ያለበትን ደረጃ በመለየትና ያሉ ቸግሮችን አንጥሮ በማውጣት የመፍትሄ አቅጣጫዎችን ማስቀመጥ ላይ ትኩረት ያደርጋል ተብሏል፡፡መ/ቤቱ በውጭ ግንኙነት ዘርፍ ከፌደራልና ከክልል መስሪያ ቤቶች ጋር ያለውን ቅንጅታዊ አሰራር በመገምገም ጠንካራ ጎኖቹን ለማስቀጠልና  ድክመቶቹን ለማሻሻል የሚያስችለውን ስልት መንደፍና ድፕሎማሲያዊ ክህሎትና ቅንጅትንም በአመታዊ ውይይቱ ይገመግማል ተብሎ ይጠበቃል፡፡